
SURVOJE AL LA CENTJARIĜO: ESPERANTO SUR LA STRATOJ! 


"Um, dois, três, quatro, cinco mil, queremos o esperanto nas escolas do Brasil" (Unu, du, 
tri, kvar, kvin mil, ni volas Esperanton en la lernejojn de Brazil'"), tiel laŭtekriis proksimu- 
me 500 esperantistoj kiuj partoprenis en la programita marŝado tra la ĉefa avenuo kaj aliaj stra 
toj de Belo Horizonte (la tria plej granda brazila urbo), sabate, matene, la 20-an de Julio. Es- 
tis la propra efektivigo de la ĉeftemo de la Kongreso, dum la propra Kongreso mem! 


Sed la marŝintoj ne nur laŭtekriis. Ili ankaŭ kantis, sub la akompano de malgranda muzikis- 
taro, portis verdajn flagetojn, gasbalonojn, afiŝojn ("Esperanto: uma questão de bom senso - Es- 
peranto: la saĝa decido! "Os outros idiomas que nos perdĉem, mas o esperanto é fundamental - Ke 
la ceteraj idiomoj pardonu nin, sed esperanto estas fundamenta!"; "Esperanto jA - Esperanto tuj!" 
kaj "Esperanto, uai - Esperanto, kompreneble!")kaj amase disdonis informajn prospektojn pri Espe- 
ranto al la preterpasantoj. Dume, ĵurnalistoj fotis la manifestacion kaj la sekvintan tagon publi 
kigis raportojn pri la okazintaĵo en la ĉefaj ĵurnaloj de la urbo. Same, okazis ĉe la ĉefaj tele- 
vid-kanaloj, kiuj filmis la aferon kaj en la vesperaj ĵurnaloj dissendis al la tuta Brazilo infor- 
mojn pri Esperanto kaj pri la marŝado. 





; Se oni konsiderus nur tion, ni povus epiteti tiun Kongreson sukcesplena! Sed, ne estis nur 
tio! 

Antaŭ la Kongreso mem, la alvenantaj, kongresontoj estis surprizitaj pri la propaganda panele- 
go ("out door"), starigita en la enirejo de Belo Horizonte, kiu trafe informis ĉiujn pri la inter- 
nacia lingvo ("Faga um milhão de amigos no mundo inteiro: aprenda esperanto! - Faru unu milionon 
da amikoj en la tuta mondo: lernu Esperanton!"). Poste, oni trovis du pliajn tiajn aliloke. Ĉie, 
en la urbo, pendis la bela kaj alloga oficiala afiŝo de la Kongreso: en la aŭtobusa stacidomo, ĉe 
ĵurnalbudoj, ĉe butikoj, ĉe hoteloj ktp ... 


HI 








KULTURKUNVENOJ EN IA SIDEJO DE BEL - PROGRAMO POR SEPTEMBRO 85 


07/09 - Ne okazos kunveno: feria tago. 

14/09 - Prelego de S-ano Patrick Petiot pri la temoj "INTERNACIA KODO POR ŜILDOJ PRI SANO" kaj 
"PRAKTIKAJ UZOJ DE ESPERANTO DUM VOJAĜOJ". 

21/09 - VARIA KUNVENO (informoj, skeĉoj, poemoj, vortludoj, ktp ...) 

28/09 - Prelego de S-ano Alfredo Aragon pri la temo "ENKONDUKO AL LA MUZIKO" 


4 Ĉiuj kunvenoj komenciĝos je la 16-a horo X 

“Krome, ankaŭ en la dua tago de la Kongreso, Ĵaŭde, la 18-an de Julio, okazis publika debato 
portugallingve pri la temo "Esperanto: Ĉu utopio aŭ realaĵo"? Kvankam ne aperis naciaj aŭ lokaj 
specialistoj por diskuti la aferon, ĵurnalisto el loka gazeto starigis demandojn kaj ankaŭ la ĉe- 
fa TV-kanalo de Brazilo (TV-Globo) ĉeestis, filmis la kunvenon kaj raportisto el tiu TV-kanalo 
starigis ankaŭ demandojn trafe responditajn de S-ano Geraldo Mattos kaj dissenditajn en la nokta 
TVv-Ĵurnalo. Sendube, nur pro la supraj eroj jam valoris la penon iri al Belo Horizonte! 

En ĉiuj kongresaj tagoj, la ĵurnaloj, radi-kaj-televid-stacioj abunde raportis pri la evento. 
“O Estado de Minas", grava Ĵurnalo el Belo Horizonte, distribuita tutlande, dediĉis sian sabatan 
ĉefartikolon (la 20-an de Julio) al esperanto, per tre pozitiva prezento. 


Sed, la Kongreso mem ne estis nur tio! Ankaŭ konsistigis la programon kutimaj eroj de antaŭ- 
aj Kongresoj: solena malferma kunsido, fakaj kunsidoj, diverstemaj interesaj prelegoj, aŭkcio(fil 
mita kaj poste dissendita de TV-Manchete!), kursoj, lanĉo de libroj, meso, ferma kunsido. 


Aparte, ni volas mencii du aliajn erojn de tiu neordinara 21-a BKE: la nokta "serenado" sub 
la luno, kun prezentado de kanzonoj en Esperanto, ĉe la placo, kie estas starigita la Zamenhof-bus 
to kaj la balo "verd-blanka", kun la partopreno de proks. 200 dancamantaj kongresanoj. 


Lasta surprizo: la anonco, en la ferma kunsido, de la aliĝintoj al la 21-a Brazila Kongreso 
de Esperanto (Belo Horizonte, de la 17-a ĝis la 21-a de Julio 1985): 609 (!) el 18 brazilaj ŝta- 
toj. Eble, la plej amasa Esperanto-Kongreso en Brazilo, post la Universala Kongreso en Brasilia, 
en 1981. 


Gratulojn al la junaj samideanoj de la Loka Kongresa Komitato, kiu inteligente kaj kompeten- 
te organizis tiun Kongreson! Ke ilia ekzemplo prilumu la estontajn Brazilajn Kongresojn de Espe- 
ranto! 


La 22-a Brazila Kongreso de Esperanto okazos en Curitiba, ParanA, en julio/86. 


Aloisio Sartorato 

Malferma Kunsido: La podia gvidantaro ' La ĉeestanta publiko 


REZOLUCIO DE IA 21-A BRAZILA KONGRESO DE ESPERANTO 


“La plenkunsido de la 21-a Brazila Kongreso de Esperanto, aŭskultinte la partoprenantojn 
en la diversaj kunsidoj kaj observinte la rezultojn de la eksteraj manifestacioj, konstatas: 


l) ke ĉi tiu Kongreso plene sukcesis koncerne la temon: "Survoje al la Jubilea Centjaro 
- Esperanto sur la stratoj"; 


2) ke iom post iom niaj kongresoj fariĝas vera forumo de la brazila esperantistaro; 
3) ke la Brazila Esperanto-Movado evoluas cele al la dezirata unuiĝo. 


“Sekve ĝi decidas rekomendi, ke Ĉiam en estontaj (Ĉu naciaj aŭ regionaj) eventoj oni ne 
nur uzu nian potencialon por la efektiva aplikado de la demokratia sistemo, sed ankaŭ oni montru 
al la neesperantista publiko la uzeblecon de Esperanto kaj la forton de nia Movado. 


Belo Horizonte, la 21-an de Julio 1985. 


PARTOPRENU LA 22-AN BRAZILAN KONGRESON DE ESPERANTO, EN CURITIRA, P, „ EN JULIO 1956 “xxx 
PARTOPRENU IA 22-AN BRAZILAN KONGRESON DE ESPERANIO, EN CURITIBA, PARANA, EN JULIO 1986 “kkk 
PARTOPRENU LA 22-AN BRAZILAN KONGRESON DE ESPERANTIO, EN CURITIBA, PARANA, EN JULIO 1986 “rk 

MALIONGE ... PRI LA BRAZILA MOVADO 
ESPERANTO-INFORMADO 


KORTUŜAĴO PRI ESPERANTIO NACISKALE LEGIĜIS - Omaĝe al la 21-a Brazila Kongreso de Esperanto, 
kortuŝa artikolo tiutema elstaris en unu el la plej gravaj ĉi-landaj ĵurnaloj (JORNAL DO BRASIL, 
17/07/85). La aŭtoro, Prof. Affonso Romano de Sant'Anna, estas fama ĵurnalisto kaj verkisto. En 
nia aprila numero, ni citis poezian mencion far de li en sia lasta libro, kaj menciis lerterkon- 
takton inter li kaj S-anino Izabel Santiago. Tiam, krom laŭdi liajn verkojn, ŝi plene refutis li 
an"tezon" pri la senhistorieco de Esperanto kaj ties neaparteneco al tiu Ĉi mondo. Li promesis 
publikan riparon kaj, fine, informite de BEL pri la Kongreso, grandskale propagandis pri Esperan- 
tismo. 

ESPERANTO MUZIKE DISAŬDIĜAS PER M.F. RADIO - Lastjulie, la brazila modulitfrekvenca Radio 
Imprensa elsendis 1-horan programon kun 12 kanzonoj en Esperanto. Kunprezentis ĝin la iniciatinto, 
S-anino Izabel Santiago, kiu ankaŭ informis pri la lingvo ktp ... Pro la sukcesa rezulto, la ra- 
diestraro invitis ŝin regule prezentadi tiajn programojn. Temas pri unika ŝanco disvastigi Espe- 
ranton, ties kulturon kaj utilecon. Tamen, pro konataj ekonomiaj kialoj, la materialo enportenda 
por tiu entrepreno tro alte kostas ĉe ni. Ĉu ankaŭ Sudameriko meritas amikan helpon? Se vi emas 
kontribui, bv. skribi al Izabel Santiago (Rua Ribeiro Guimaraes, 217/105, 20.511-RIO DE JANEIRO). 


FONDITA EN SAO PAULO "GRUPO POR DISVASTIGADO DE ESPERANTO" - Laŭ prospekto de tiu grupo, 
"G.p.E. celas popularigi Esperanton kiel lingvon utilan al la kultura, profesia kaj filozofia 
kresko de l' homo, same kiel la interŝanĝo de spertoj, konoj kaj konsekvence zorgi pri la inter- 
naciaj rilatoj. Kiel disvastigmaniero, ni partoprenas en foiroj, kongresoj, ekspozicioj, ktp, kie 
ni montras kaj vendas librojn, revuojn, ĵurnalojn, T-ĉemizojn, insignojn, ktp ... En la komenco, 
ni nur opiniis, sed post preskaŭ unu jaro aktivantaj, ni konkludas ke ni elektis ĝustan esprimi- 
lon por disvastigi la Lingvon Internacian". La Grupo jam aktivis plurfoje, en São Paulo: la 10-an 
de novembro 84, ĉe II "Alumiar", foiro realigita en la parko "Continental"; la 24-an de novembro 
84, ĉe la Foiro de Freguesia do O'; la 23-an kaj 24-an de marto 85, e "Festão da Voz", okazinta 
ĉe Parko "Agua Funda" kaj de la 13-a ĝis la 21-a de aprilo 85, ĉe la "Foiro de l' Spiritisma Li- 
bro", en kvartalo Freguesia do 0. Ĉar la materiala uzata dum la foiroj, iom post iom, difektiĝas 
pro troa konsultado, la Grupo petas ĉies helpon per donaco de libroj, revuoj, ĵurnaloj, prospek- 
toj ktp ... Sendu la materialon al la kunordiganto: S-ano Jose Carlos Ferreira dos Santos, Rua 
Terezinha di Spagna Lobo, 121, 02832-SÃO PAULO, SP. Jen ekzemplo de efika eksterasocia informla- 
boro pri Esperanto! Gratulojn! 


NOTO PRI ESPERANTO EN SPIRITISMA GAZETO - aperis Se "Mãos Unidas", oficiala organo de "Conse 
lho Regional Espirita da Grande Florianopolis, en sia eldono de aprilo/majo 85. 


ĈIUSEMAJNAJ ESPERANTO-NOVAĴOJ EN ĴURNALO DE MANAUS - Laŭ informo aperinta en "Hileo", aprilo/ 
majo/junio 85, Ciusemajne aperas Esperantaj novaĵoj en la ĵurnalo "A Noticia", de Manaus, Amazonas. 


NOVAĴO PRI ESPERANTO EN "REVISTA BRASILEIRA DE TELECOMUNI( ES" - En sia eldono marto-aprilo 
85, Revuo "TeleBrasil", paĝo 63-a, publikigis la jenan novaĵon pri la Internacia Lingvo: "Qual o 
idioma adequado para o uso em computadores? Segundo a Universidade de Paderborn, na Alemanha Oci- 
dental, ĉ o esperanto - o idioma de união entre os povos. Partindo deste principio a Burro Voor 
Systeemontkklling, empresa de programação holandesa, tem um projeto que visa a tradução rápida e 
automática de qualquer idioma para o esperanto". 


EKSPOZICIO PRI ESPERANTIO, EN BARRETOS, SP - Laŭ informo aperinta en "Komunikoj de S.E.S.F.V. 
Lorenz", 15/6/85, "S-ano Evandro Silva Martins partoprenis en la III CONRESPI, en Barretos, ŝta- 


to Sao Paulo, kie li aranĝis ekspozicion pri Esperanto. TV-Globo faris raporton pri la okazaĵo". 


"SPIRITISMA JARLIBRO 85" PROPAGANDAS ESPERANTON - Tiu sama bulteno supre citita sciigas nin 
ke "Anuário Espirita 85", eldonita de "Instituto de Difusão Espirita" (Caixa Postal 110, 13.600- 
ARARAS, São Paulo) aperigas diversajn informojn pri Esperanto kaj artikolon de S-ano Benedicto 
Silva pri libroj en Esperanto eldonitaj en Brazilo. 


PRELEGO PRI ESPERANTO EN LERNEJO "ALMIRANTE BARROSO", EN RIO DE JANEIRO - Daŭrigante sian 
informlaboron pri Esperanto, S-ano José Rabello de Paula prelegis, la 3-an de Julio, al la instru 
istoj de la unuagrada lernejo "Almirante Barroso", en kvartalo Tijuca, en Rio de Janeiro. Li an- 
kaŭ sukcesis starigi etan ekspozicion pri revuoj kaj libroj en Esperanto. 


RUBRIKO PRI ESPERANTO ĈE ĴURNALO "O RORAIMA" - Sub la respondeco de S-ano Raimundo Dourado, 
ĵurnalo "O Roraima" el Boa Vista, RO, publikigas regule rubrikon kun aktualaj informoj pri la 
internacia lingvo. x 

UNUHORA INTERVJUO PRI ESPERANTO ĈE "RADIO ROQUETTE PINTO", EN RIO DE JANEIRO - okazis, la 10- 
an de Julio, de la 12-a ĝis 13-a horo, en la programo "Tome ciencia" (Informigu). Partoprenis la 
programon S-anoj Fernando Marinho, Sylla Chaves, Jorge Campos de Oliveira kaj Josĉ Rabello de Pau- 
la al kiu ni ŝuldas la inviton de tiu registara radio de ŝtato Rio de Janeiro. 

ESPERANTO-INSTRUADO 


SEKRETARIEJO PRI EDUKADO DE ŜTATO SKO PAULO MANIFESTIĜAS PRI ESPERANTO — Respondante al kon 
sulto de ILEI (Internacia Ligo de Esperantistaj Instruistoj) rilate al la temo de ties 18-a IN- 
ternacia Konferenco, en Sofio - "Esperanto en la sistemo de fremdlingva instruado", post kelke 
da konsideroj, la Sekretariejo pri Edukado de ŝtato Sio Paulo (Brazilo) manifestiĝis jene:"Kon- 
klude, ni povas aserti ke laŭ la aktuala leĝo, kvankam ne estas deviga la enkonduko de Esperanto 
en la unua-kaj-duagradajn lernejojn, tiu leĝo mem favoras, pere de nerestrikta kaj fleksebla 
gvidlinio, oportunecon por enkonduko de tiu elemento en la studplanon, kondiĉe ke tia decido es- 
tas interesa por la instruejoj kaj/aŭ por la komunumoj en kiuj la instruejoj troviĝas". Subskri- 
bis la konsulton al la Sekretario pri Edukado la Prezidanto de ILEI - rektoro Helmult Sonnabend, 
kiu loĝas en Peine, Germanujo" Tiel informas nin, "La Lampiro", en sia aprila/maja/junia 85 eldo- 
no. 


OFICIALA KURSO DE ESPERANTIO EN MAIRINQUE, SÃO PAULO - Laŭ iniciato de la urbestro de Mairin 
que, SP, S-ro Josĉ Luiz Bellini, estis starigita E-kurso, sub la aŭspicio de la Komunuma Sekre- 
tariejo pri Edukado kaj Kulturo. La kurso, proponita de la estraro de S3ĉo Roque E-Klubo, havas 
40 a kaj estas gvidata de S-ano Manuel Blaz Garcia (Laŭ "La Lampiro", aprilo/majo/ju- 
nio : 


"KURSO DE ESPERANIO EN DUAGRADA LERNEJO DE SAO PAULO - okazas, sub la aŭspicio de EASP, kaj 
gvidata de S-anino Elvira Fontes, ĉe Lernejo "Alexandre Von Humboldt", ekde la 21-a de marto 85 
(Laŭ "La Lampiro", aprilo/majo/junio 85). 


SESHORA ESPERANTO-KURSO EN REALENGO, EN RIO DE JANEIRO - Estis plensukcesa la intensiva E- 
kurso gvidita de S-ano Sylla Chaves en la kvartalo Realengo, en Rio de Janeiro. Pli ol 20 perso- 
noj sekvis, kun granda intereso, la eksplikojn de nia S-ano Sylla. La kurso estis aŭspiciita de 
Esperanto-Grupo Realengo kaj UDER (Laŭ "O Sol Nascente", julio 85). 


DIVERSAJ 


121 ESPERANTO-GRUPOJ EN BRAZILO - "La Lampiro", la oficiala organo de S3o Paulo E-Asocio, 
en sia eldono de aprilo/majo/junio 85, publikigis tre utilan liston da Esperanto-grupoj funkci- 
antaj en Brazilo. Entute, 83 grupoj tra la tuta lando. Se oni aldonas al tiuj, la listonde gru- 
poj en ŝtato Sao Paulo, publikigita,en antaŭa "La Lampiro", tiu nombro atingas entute lll grupojm 


BRAZILAJ ESPERANTISTAJ KATOLIKOJ RENKONTIĜIS EN SAO PAULO - Sub la respondeco de Brazila E- 
Katolika Organizo okazis, en Sao Paulo, la 24-an de marto 85, la l-a Brazila Renkontiĝo de Kato- 
likaj Esperantistoj. La Socia Centro "Pedro Pekumas" gastigis la Renkontiĝon, organizitan de la 
agema Pastro Pedro M. Urbaitis (Laŭ "La Lampiro", aprilo/majo/junio 85). 


"IV CONVENÇÃO MINEIRA DE ESPERANTO", EN 1987 - En mesaĝo al la esperantistoj de Minas Gerais 
kaj de la tuta lando, "Sociedade Mineira de Esperanto" (Rua Rio de Janeiro, 462 s/1.202, 30.000 — 
BELO HORIZONTE, MG) proponas la okazigon, en la dua semestro de 87, de la "IV Convenção Mineira 
de Esperanto". 

"LETERA REVUO: ĈU ESPERANTA AGADO?" - En Pelotas, RS, oni publikigas gazeton nomitan "Lete- 
ra Revuo". Laŭ cirkulero al ni sendita, ĝi celas peradi korespondanton ie ajn en la mondo. La in- 
teresoto, per Cr$ 2.000, povas publikigi anoncon aŭ, per Cr$ 5.000, aĉeti ekzempleron de tiu tri- 
monata periodaĵo, kiu listigas adresojn de korespondemuloj. La respondeculo estas S-ro Joao Alber- 
to Luiz (Caixa Postal 421, 96.100-PELOTAS, RS). 


ACESITA I - LUBO BEZONAS NIAN HELPON: - Acesita E-Klubo estas unu el la plej novaj E-Klubo en 
Brazilo. Malgrau ilia sindonemo, ili bezonas nian helpon en tiu komenca stadio. En letero al ni 
sendita, ili skribis: "Tial, estus bonvenaj viaj instruaj rimedoj, spertoj aŭ eĉ ia ajn donacoj, 
kiuj povus helpi nin samforme". Ankaŭ ili intencas baldaŭ okazigi prezentadon pri Ĉinio. Pro tio, 
iu ajn materialo pri tiu lando ankaŭ estas tre bonvena. La adreso de Acesita E-Klubo estas: Rua 
6 de Janeiro, 60 s/16, Caixa Postal 191, 35180-ACESITA, Minas Gerais. 








Dum VARIA KUNVENO, oni aranĝis atelieron en La 23-an de Junio, post ĝoja tagmanĝo ce 
klasĉambra angulo en nia sidejo, kie Arandi G. AABB-Rio, okazis balotado de Kosmopolita Kon- 
Teixeira kaj Jorge das Neves verve ludis la versacia Klubo, kies nova klubestro fariĝis 
skeĉon LA VALORA PENTRAĴO (el Facila Skeĉ-Al- Josĉ Jorge Serpa,kiu ricevas de Jacy R. de Cas 
bumo). Wanda Lopes reĝisoris kaj fotis. tro (la antaŭa klubestrino) la postenan iden- 


tigilon. 


